На основу члана 18. и 19. Закона о јавном информисању и медијима („Сл. гласник РС“ бр. 83/2014, 58/2015 и 12/2016), Уредбе о условима и критеријумима усклађености државне помоћи у области јавног информисања („Сл.гласник РС“, број 9/2022), Правилника о суфинансирању пројеката за остваривање јавног интереса у области јавног информисања („Сл.гласник РС“ бр. 16/2016, 8/2017 и 6/2023), члана 21. и 65. Статута Града Ниша ("Службени лист града Ниша", број 88/2008, 143/2016 и 18/2019), Одлуке о буџету Града Ниша за 2023.годину („Службени лист Града Ниша“, број 131/2022) и Одлуке о расписивању конкурса за суфинансирање пројеката за остваривање јавног интереса у области јавног информисања на територији Града Ниша у 2023. години, број 98/2023-07 од 10.01.2023. године,

Градска управа за друштвене делатности Града Ниша расписује

**КОНКУРС ЗА СУФИНАНСИРАЊЕ ПРОЈЕКАТА ЗА ОСТВАРИВАЊЕ**

**ЈАВНОГ ИНТЕРЕСА У ОБЛАСТИ ЈАВНОГ ИНФОРМИСАЊА НА ТЕРИТОРИЈИ**

**ГРАДА НИША У 2023. ГОДИНИ**

**I**

**Намена средстава за остваривање јавног интереса**

Конкурс за суфинансирање пројеката за остваривање јавног интереса у области јавног информисања на територији Града Ниша у 2023. години (у даљем тексту: Конкурс), расписује се за суфинансирање пројеката производње медијских садржаја.

Средства се одобравају за реализацију пројеката увођења, побољшања или проширења програмских садржаја у новинама и електронским медијима који се дистрибуирају или емитују на територији Града Ниша, а од посебног су значаја за јавно информисање грађана, укључујући и интернет странице уписане у регистар медија, а са основним циљем да медији буду: средство јавног информисања, заштитник јавног интереса и културнoг наслеђа, платформа информалног и неформалног образовања, иницијатор масовне комуникације, а уз афирмацију плуралистичког приступа, владавину права и активну партиципацију грађана у процесу остваривања приоритета, дефинисаних стратешким документима и потребама грађана. На такав начин дефинисан оквир, подразумева:

1. медијске програмско-информативне садржаје:

а) који доприносе развоју критичке свести и афирмацији интерактивног учешћа грађана у побољшању рада локалне самоуправе;

б) значајне за унапређење друштвеног развоја и стварање повољнијег привредног амбијента на територији Града Ниша;

в) из области образовања и науке, а који афирмишу и промовишу рад образовних и научних институција Града Ниша, као и истакнутих појединаца;

г) у области културе и очувања културног наслеђа Нишке регије;

д) намењене превасходно младима, а који промовишу научна и стручна достигнућа, здрав начин живота, позитивне вредности у комуникацији, ненасиље и толеранцију, значај физичке културе – на територији Града Ниша;

2. медијске документарно-образовне садржаје:

а) у домену људских права и слобода,

б) за реафирмацију позитивног система вредности,

в) за популаризацију науке и струке,

г) за афирмацију интеркултуралности,

д) који афирмишу основна права потрошача, попут заштите здравља, безбедности, имовине итд.;

3. специјализоване медијске информативно-едукативне садржаје у домену:

а) пољопривреде и руралног развоја на подручју Града Ниша;

б) борбе против корупције, као и истраживачки медијски програми у области борбе против корупције;

в) очувања идентитета националних мањина које живе на територији Града Ниша; г) неговања мултиетичности и верске толеранције у локалној заједници;

д) инклузије особа са инвалидитетом на територији Града Ниша;

ђ) енергетике, односно енергетске ефикасности, као и научно заснованих медијских компаративно-аналитичких истраживања постојећег и одрживих концепата, приказа иновативних решења, уз илустрацију примера добре праксе у атару Града Ниша,

е) организације комуналног система, имплементације обновљивих извора енергије, модерних технологија у изградњи и опремању станова и томе слично;

ж) заштите животне средине, попут едукативних програма о процесима управљања отпадом, промоције и заштите природних ресурса Ниша и околине;

з) безбедности грађана и унапређења стања безбедности на територији Града Ниша,

и) остваривања права на рад грађана, односно иницијални програмски садржаји о: предузетништву, запошљавању, самозапошљавању и трендовима дате области, као и: старим занатима, дефицитарним образовним профилима, тржишту радне снаге и иновационим програмима у области рада и запошљавања и акционим плановима запошљавања Града Ниша.

Средства се не додељују за садржаје из члана 4. Уредбе о условима и критеријумима усклађености државне помоћи у области јавног информисања („Сл.гласник РС“, број 9/2022).

**II**

**Износ средстава која су опредељена за Конкурс**

Град Ниш ће корисницима по Конкурсу одобрити средства у складу са чланом 17. став 3. тачке 1) и 2) Уредбе о условима и критеријумима усклађености државне помоћи у области јавног информисања („Сл.гласник РС“, број 9/2022).

Висина средстава предвиђених за пројекте производње медијских садржаја утврђена је у укупном износу од 85.000.000 динара.

Средства су у буџету Града Ниша за 2023. годину рaспоређена у оквиру Раздела 8, Глава 8.01, Управа за друштвене делатности, Програм 13 - развој културе и информисања, Програмска активност 1201-0004 Остваривање унапређење јавног интереса у области јавног информисања, функција 830 – услуге емитовања и штампања, позиције 149, економска класификација 423- Услуге по уговору у износу од 81.000.000 динара; позиције 150, економска класификација 481 – Дотације невладиним организацијама у износу од 4.000.000 динара.

Највећи износ средстава који се одобрава по пројекту је 20.000.000 динара, а најмањи износ који се одобрава је 100.000 динара.

Учесник конкурса за суфинансирање пројеката производње медијских садржаја намењених телевизији, може поднети захтев за суфинансирање највише до 50% оправданих трошкова за реализацију пројекта, у складу са чланом 17. ст. 3. тачка 1) Уредбе о условима и критеријумима усклађености државне помоћи у области јавног информисања.

Учесник конкурса за суфинансирање пројеката производње медијских садржаја за штампане медије, радио и интернет медије, који су од локалног значаја, може поднети захтев за суфинансирање највише до 80% оправданих трошкова за реализацију пројекта. Пројектима који се реализују путем штампаних медија, на радију и интернет порталима, средства ће се додељивати у складу са чланом 17. став 3. тачка 2) Уредбе о условима и критеријумима усклађености државне помоћи у области јавног информисања.

Средства која се додељују овим конкурсом, у складу са условима и критеријумима за доделу државне помоћи у области јавног информисања, не смеју допринети повећању основних средстава корисника, односно проширењу постојећих делатности, нити обједињавању медија и оснивању и/или регистровању нових учесника на тржишту.

Износ средстава за која се подноси захтев за суфинансирање, односно сваки појединачни трошак, исказује се у бруто вредности.

**III**

**Право учешћа на Конкурсу**

На Конкурсу може учествовати:

– издавач медија чији медиј је уписан у Регистар медија, који се води у Агенцији за привредне регистре;

– правно лице, односно предузетник, који се бави производњом медијских садржаја (што се доказује изводом из АПР-а) и који има доказ да ће суфинансирани медијски садржај бити реализован путем медија;

Учесници на конкурсу за производњу медијских садржаја у штампаном и дигиталном формату могу бити микро, мала и средња правна лица и предузетници.

Право учешћа на Конкурсу немају издавачи медија који се финансирају из јавних прихода.

Право учешћа на јавном конкурсу немају предузетници, односно правна лица чији су оснивачи или заступници запослена, ангажована или постављена лица у органима Града Ниша, и/или чланови њихових породица.

Право учешћа на Конкурсу немају лица која су у претходном периоду добила средства намењена пројектном суфинансирању, а нису на време и у прописаној форми поднела наративни и финансијски извештај и лица за која се утврди да су средства ненаменски трошила.

Право учешћа на јавном конкурсу немају учесници на тржишту који се налазе у поступку повраћаја државне или де минимис помоћи, као и учесници на тржишту који нису били у тешкоћама у смислу Уредбе о условима и критеријумима усклађености државне помоћи за санацију и реструктуирање учесника на тржишту у тешкоћама („Сл.гласник РС“, бр.62/2021) на дан 31. децембра 2019. године.

Учесник Конкурса може конкурисати само са једним пројектом на једном конкурсу. Под пројектом се подразумева заокружена програмска целина или део целине (жанровска и временска), којом се доприноси остваривању јавног интереса, у складу са Законом. Ако је учесник Конкурса издавач више медија, може на конкурсу учествовати са једним пројектом за сваки медиј.

Конкурс се расписује за суфинансирање пројеката чија ће реализација трајати најдуже до 31.12.2023.године.

**IV**

**Kритеријуми за оцену пројеката**

Критеријуми на основу којих ће се оцењивати пројекти пријављени на конкурс су:

1) мера у којој је предложена пројектна активност подобна да оствари јавни интерес у области јавног информисања;

2) мера пружања веће гаранције привржености професионалним и етичким медијским стандардима.

На основу критеријума из става 1. тачка 1) овог члана, посебно се оцењује:

1. Значај пројекта са становишта:

- остваривања јавног интереса у области јавног информисања;

- остваривање намене конкурса;

- усклађености пројекта са реалним проблемима, потребама и приоритетима циљних група;

- идентификованих и јасно дефинисаних потреба циљних група;

- заступљености иновативног елемента у пројекту и новинарско-истраживачког приступа.

2. Утицај и изводљивост са становишта:

- усклађености планираних активности са циљевима, очекиваним резултатима и

потребама циљних група;

- степена утицаја пројекта на квалитет информисања циљне групе;

- мерљивости индикатора који омогућавају праћење реализације пројекта;

- разрађености и изводљивости плана реализације пројекта;

- степена развојне и финансијске одрживости пројекта (позитивни ефекти пројекта настављају се након што се оконча подршка).

3. Капацитети са становишта:

- степена организационих и управљачких способности предлагача пројекта;

- неопходних ресурса за реализацију пројекта;

- стручних и професионалних референци предлагача пројекта, које одговарају предложеним циљевима и активностима пројекта.

4. Буџет и оправданост трошкова са становишта:

- прецизности и разрађености буџета пројекта, који показује усклађеност предвиђеног трошка са пројектним активностима;

- економске оправданости предлога буџета у односу на циљ и пројектне активности.

На основу критеријума из става 1. тачка 2) овог члана посебно се оцењује:

1. да ли су учеснику конкурса изречене мере од стране државних органа,

регулаторних тела или тела саморегулације у последњих годину дана, због кршења

професионалних и етичких стандарда;

2. доказ о томе да су након изрицања казни или мера предузете активности које

гарантују да се сличан случај неће поновити.

Предносни критеријуми су:

1. Кадровски потенцијал и техничка опремљеност;

2. Искуство у производњи медијских садржаја дефинисаних Конкурсом;

3. Могућност стручног усавршавања или одржавања стручне праксе за младе у оквиру предложеног пројекта.

Оцену пројеката поднетих на конкурс, као и предлог о расподели средстава са образложењем доноси стручна комисија (у даљем тексту: комисија) коју решењем именује руководилац органа који је расписао конкурс.

**V**

**Pокови**

Пријаве на Конкурс подносе се у року од 15 дана од дана обjављивања у дневном листу „Независне дневне новине СРПСКИ ТЕЛЕГРАФ“ и на интернет презентацији Града Ниша, на адреси: [www.ni.rs](http://www.ni.rs). Последњи дан за подношење пријава је 02.03.2023. године.

Проверу документације поднете на конкурс, врши стручна служба органа који је

расписао конкурс.

Провера документације односи се на испуњеност услова за учешће на конкурсу и

поштовање рокова.

Учесник конкурса који је поднео пројекат са непотпуном или непрецизно попуњеном

документацијом, обавештава се да недостатак отклони у накнадно одређеном року.

Пројекат учесника конкурса који у накнадно одређеном року не достави тражену

документацију, не разматра се.

Учеснику конкурса који није поднео ниједан прописани документ наведен у јавном позиву за учешће на конкурсу, осим обрасца за пријаву, не доставља се обавештење из става 4. овог члана и његов пројекат се не разматра.

Пројекат који је достављен након прописаног рока за подношење, не разматра се.

**VI**

**Документацијa**

Пријава се подноси путем образаца за учешће на Конкурсу, који се могу преузети са сајта Града Ниша: www.gu.ni.rs.

- Образац 1 - Пријава за пројектно суфинансирање из области јавног информисања;

- Образац 1а - Буџет пројекта (Табела).

Учесник Конкурса је обавезан да приложи и следећу докуменатацију у једном примерку:

1. Синопсис предложених медијских садржаја (за ТВ и радио садржаје, као и мултимедијалне садржаје који се објављују на порталима).

2. Решење о регистрациjи правног лица или предузетника у Агенциjи за привредне регистре (копија);

3. Решење о регистрацији из Регистра медија односно Регистра јавних гласила у Агенцији за привредне регистре (копија);

4. Дозвола за емитовање радио и/или ТВ програма издата од Регулаторног тела за електронске медије (копија);

5. Оверена изjава / сагласност медија (или више њих) да ће програмски садржаj учесника Конкурса бити емитован / објављен у том медију (обавезно само за правна лица и предузетнике који нису издавачи медија);

6. Визуелни приказ предложеног медијског садржаја (трејлер, примерак новина, џингл и сл);

7. Изјава учесника на конкурсу о томе да ли му је за исти пројекат већ додељена државна или де минимис помоћ, када, у ком износу и по ком основу;

8. Изјава учесника да пројекат не може реализовати на други начин, без помоћи Града Ниша, односно субвенцијом, у складу са Законом;

9. Изјава учесника да се не налази у поступку повраћаја државне или де минимис помоћи, као и да није био у тешкоћама у смислу Уредбе о условима и критеријумима усклађености државне помоћи за санацију и реструктуирање учесника на тржишту у тешкоћама („Сл.гласник РС“, бр.62/2021) на дан 31. децембра 2019. године.

Подносилац пријаве је у обавези да наведену документацију достави у штампаној форми (један примерак) и у електронској форми (на USB flash меморији), у затвореној коверти или пакету. Пријаве слати на адресу: Градска управа за друштвене делатности, ул.Николе Пашића бр.24, 18 000 Ниш,

са назнаком: „за Конкурс за суфинансирање пројеката за остваривање јавног интереса у области јавног информисањана територији Града Ниша у 2023. години“.

На полеђини коверте јасно назначити назив пројекта, као и назив подносиоца пројекта.

**VII**

**Трошкови**

Оправданим трошковима насталим у вези са производњом медијског садржаја могу се сматрати нарочито:

- уговорена бруто накнада за ангажовање лица на реализацији пројектних активности, која садржи порез и доприносе који се на њу обрачунавају;

- зараде/део зарада (бруто) запослених који су ангажовани на пројекту на основу анекса уговора о раду, са обрачунатим припадајућим/делом пореза и доприноса (пореске пријаве);

- трошкови ангажовања другог правног лица на продукционим пословима мањег дела медијских садржаја предвиђених пројектом (до 20% од износа средстава која се траже од органа који је расписао конкурс / одобрених средстава);

- трошкови одласка на терен у сврху реализације пројекта;

- трошкови увођења нових технологија у циљу прилагођавања медијских садржаја особама са инвалидитетом;

- трошкови комуникације (телефон и интернет).

Ако учесник на тржишту, поред израде конкретног медијског садржаја обавља и друге делатности у вези са израдом медијског садржаја или истовремено производи више медијских садржаја коришћењем или ангажовањем истих ресурса (нпр. људских, материјалних или нематеријалних), у оправдани трошак улази сразмерни удео у заједничким трошковима продукције.

Сразмерни удео у заједничким трошковима обрачунава се на основу тржишне цене употребе ресурса или на други пригодан начин којим се омогућава израчунавање удела у заједничким трошковима.

Не сматрају се оправданим трошковима: трошкови штампања\*, дистрибуције, промоције, покривања губитака, дуговања и камата, куповине некретнина, закупа пословног простора који корисник користи за обављање редовне делатности, куповине и одржавања опреме, трошкове дневница за службена путовања, накнаде трошкова радника и ангажованих лица за долазак и одлазак са рада и накнаде за пружање комуналних услуга.

\_\_\_\_\_\_\_\_\_\_\_\_\_\_\_\_\_\_

*\* члан 16а Правилника о суфинансирању пројеката за остваривање јавног интереса у области јавног информисања („Сл.гласник РС“ бр. 16/2016, 8/2017 и 6/2023*).

**VIII**

**Решење о расподели средстава**

Решење о расподели средстава са образложењем доноси руководилац органа који је расписао конкурс, у форми решења, а на основу предлога комисије о расподели средстава са образложењем.

Решење о расподели средстава, доноси се најкасније у року од 90 дана од дана закључења конкурса.

Решењем о додели средстава може бити одређен исти или мањи износ средстава од оног који је тражен у појединачној конкурсној пријави.

Орган који је расписао конкурс доставља скенирано решење сваком учеснику конкурса у електронској форми и објављује га на свом веб-сајту.

Решење је коначно и против њега се може покренути управни спор.

Орган који је расписао конкурс, на свом веб-сајту, поред решења о расподели средстава са образложењем, објављује и предлог комисије о расподели средстава, као и информацију за све учеснике конкурса који су добили мањи износ средстава од траженог, да без одлагања доставе нову спецификацију трошкова (ревидиран буџет пројекта), у складу са додељеним средствима, односно обавештење о томе да одустају од средстава која су им додељена. Корисник средстава може ревидираним буџетом пројекта тражити да му пројекат сразмерно краће траје или да умањи део програмских ставки, уважавајући природу пројекта за који су му одобрена средства.

На основу решења закључује се уговор, који је основ за праћење реализације

суфинансираног пројекта.

Стручна служба органа који је расписао конкурс, учесницима конкурса којима су

одобрена средства, доставља уговор у најкраћем могућем року.

Учесник конкурса, коме су одобрена средства, без одлагања, доставља потписан и

оверен уговор органу који је расписао конкурс.

Уколико учесник конкурса коме су одобрена средства не достави уговор, сматраће се да је одустао од додељених средстава.

Уговор, између осталог, садржи и:

1) спецификацију одобрених трошкова;

2) динамику реализације пројекта;

3) рокове за достављање наративног и финансијског извештаја;

4) обавезу обавештавања јавности који је орган суфинансирао пројекат уз обавезан текст: „Ставови изнети у подржаном медијском пројекту нужно не изражавају ставове органа који је доделио средства.”

5) обавезу повраћаја средстава уколико сва средства нису искоришћена, односно ако пројекат није реализован.

Корисник средстава је дужан да органу који је раписао конкурс достави извештај о реализацији утрошених средстава (наративни и финансијски извештај) у року од 15 дана од дана завршетка пројекта, на прописаним обрасцима који се налазе на сајту Града Ниша, уз обрасце за пријаву, на адреси: [www.ni.rs](http://www.gu.ni.rs).

Орган који је расписао Конкурс, ради утврђивања наменског коришћења буџетских средстава, може тражити од корисника да Извештај допуни додатним доказима.

**IX**

**Позив за учешће у раду комисије**

Позивају се новинарска и медијска удружења да предложе чланове конкурсне комисије. Позивају се и медијски стручњаци заинтересовани за учешће у раду комисије да се писаним путем обрате Градскoj управи за друштвене делатности Града Ниша, ул. Николе Пашића бр.24, 18 000 Ниш.

Право на предлагање чланова имају новинарска и медијска удружења која су регистрована најмање три године пре датума расписивања конкурса, и која уз предлог за чланове комисије подносе и доказ о регистрацији удружења.

Предлози за чланове комисије са биографијама предложених лица, достављају се најкасније у року од 15 дана од дана објављивања конкурса.

Већина чланова комисије именује се на предлог новинарских и медијских удружења, уколико такав предлог постоји.

Уколико предлози за чланове комисије из става 2. овог члана не буду достављени у прописаном року, руководилац органа који је расписао конкурс сам именује чланове комисије из реда независних стучњака за медије и медијских радника.

Решењем о именовању чланова комисије утврђују се њихова права и обавезе.

**X**

**Oпште информације**

Конкурс и Образац за пријаву обjављују се и на веб-сајту Града Ниша, на адреси: www.ni.rs, где су видљиви и доступни све време трајања Конкурса.

Конкурсни материјал се не враћа.

Додатне информациjе се могу добити радним даном од 12 до 14 часова на телефон: 018/505631 и 018/505633.

Број: 440/2023-07

У Нишу, 14.02.2023. године

вршилац дужности начелника

Градске управе за друштвене делатности

Павлина Михајленко, с.р.